Store (opptil 65 millimeter) og brede, blanke, svarte løpebiller, blant de mer spektakulære medlemmene i undergruppen graveløpere. Hodet er bredt og firkantet, mye bredere enn langt, kjevene er sigdformede og omtrent så lange som resten av hodet. Antennene er spinkle, omtrent så lange som hode + pronotum. Pronotum er hjerteformet, bredere enn langt, med bredt metallisk fargede side- og bakkanter og en skarp midtfure. Dekkvingene er ovale med metallisk ytterrand og skarpe punktstriper. Beina er middels lange.